stanford-oval/wikipedia huggingface dataset:
Millettieae

| Millettieae |
| --- | --- |

กลุ่มใบของดอกของ Millettia laurentii

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
วงศ์ย่อย:: วงศ์ย่อยถั่ว 
เคลด:: Meso-Papilionoideae 
เคลด:: Non-protein amino acid-accumulating clade 
เคลด:: Millettioids 
เผ่า:: Millettieae  Miq.

เผ่า Millettieae เป็นหนึ่งในกลุ่มย่อยของพืชในวงศ์ Fabaceae
สกุลต่อไปนี้ได้รับการยอมรับจาก USDA ในปี ค.ศ. 2019 บางสกุลของพืชในเผ่านี้ USDA ได้ย้ายไปยังเผ่า Wisterieae ซึ่งรายชื่อเหล่านี้จะอยู่ในตอนท้าย
Aganope Miq.
Antheroporum Gagnep.
Apurimacia Harms
Austrosteenisia R. Geesink
Brachypterum (Wight & Arn.) Benth.
Burkilliodendron Sastry
Chadsia Bojer
Craibia Harms & Dunn
Craspedolobium Harms
Dahlstedtia Malme
Dalbergiella Baker f.
Deguelia Aubl.
Derris Lour.
Dewevrea Micheli
Disynstemon R. Vig.
Fordia Hemsl.
Hesperothamnus Brandegee
Ibatiria W.E.Cooper
Kunstleria Prain
Leptoderris Dunn
Lonchocarpus Kunth
Millettia Wight & Arn.
Muellera L. f.
Mundulea (DC.) Benth.
Ostryocarpus Hook. f.
Paratephrosia Domin
Philenoptera Hochst. ex A.Rich.
Piscidia L.
Platycyamus Benth.
Platysepalum Welw. ex Baker
Pongamiopsis R. Vig.
Ptycholobium Harms
Pyranthus Du Puy & Labat
Requienia DC.
Schefflerodendron Harms
Sylvichadsia Du Puy & Labat
Tephrosia Pers.
สกุลเหล่านี้ได้ย้ายมาอยู่ในเผ่า Wisterieae
Afgekia Craib
Austrocallerya J.Compton & Schrire
Callerya Endl.
Endosamara R. Geesink
Kanburia J.Compton et al.
Nanhaia J.Compton & Schrire
Sarcodum Lour.
Serawaia J.Compton & Schrire
Sigmoidala J.Compton & Schrire
Whitfordiodendron Elmer
Wisteria Nutt.
Wisteriopsis J.Compton & Schrire
เชิงอรรถและอ้างอิง

↑  "Millettieae". Germplasm Resources Information Network. United States Department of Agriculture. April 27, 2023. สืบค้นเมื่อ May 25, 2023.
↑  Compton, James A.; Schrire, Brian D.; Könyves, Kálmán; Forest, Félix; Malakasi, Panagiota; Sawai Mattapha & Sirichamorn, Yotsawate (2019). "The Callerya Group redefined and Tribe Wisterieae (Fabaceae) emended based on morphology and data from nuclear and chloroplast DNA sequences". PhytoKeys (125): 1–112. doi:10.3897/phytokeys.125.34877. PMC 6610001. PMID 31303810.
| --- | --- |
การแยกแยะหน่วยอนุกรมวิธาน:  Wikidata: Q141908  Wikispecies: Millettieae  BioLib: 1122947  FNA: 20635  GRIN: 1551  NCBI: 163733  Tropicos: 50133643  VASCAN: 684
จ๊ะทิงจา

| --- | --- |
ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์
คำขวัญ: ดังสนั่น ดีสนุก ดูสนิท เพื่อนที่แสนดี ทีวีจ๊ะทิงจา
สำนักงานใหญ่: 27/6 หมู่ 10 ต.คูบางหลวง อ.ลาดหลุมแก้ว จ.ปทุมธานี
แบบรายการ
ระบบภาพ: 4:3, 16:9 (SDTV)
ความเป็นเจ้าของ
เจ้าของ: บริษัท สามเศียร จำกัด   บริษัท จ๊ะ ทิง จา จำกัด
บุคลากรหลัก: ไพรัช สังวริบุตร
ประวัติ
เริ่มออกอากาศ: 1 กรกฎาคม พ.ศ. 2553
ยุติออกอากาศ: 30 กันยายน พ.ศ. 2564
ออกอากาศ

เคเบิลทีวี
CTH: ช่อง 148
ทีวีดาวเทียม
PSI: ช่อง 50
GMM-Z: ช่อง 164
Sun Box: ช่อง 101
C BAND: 4120 H 30000
KU BAND: 12729 V 30000
 
จ๊ะทิงจา ทีวี  (อังกฤษ: Ja Ting Ja TV) ภายใต้การควบคุมและผู้ผลิตรายการของ บริษัท สามเศียร จำกัด และ บริษัท จ๊ะทิงจา จำกัด ออกอากาศครั้งแรกเมื่อปี พ.ศ. 2553 เป็นช่องรายการสำหรับเด็กและครอบครัว แนวละครพื้นบ้าน ละครจักร์ๆวงๆ ทางช่อง 7 สี ตั้งแต่ในอตีด จนถึงปัจจุบัน รวมไปถึงซีรีส์ในอดีตที่ประทับใจ เช่น ปากกาทอง และ เหตุเกิดที่ สน. และรายการอื่นๆ ที่ผลิตขึ้นเอง เป็นต้น ในอดีต ทีวี จ๊ะ ทิง จา ออกอากาศผ่านดาวเทียม NSS6 ของ IPM และ เนื่องจากกลุ่มเป้าหมายมาจากฐานการรับชม ผู้ชมที่ชื่นชอบละคร ละครพื้นบ้าน ละครจักร์ๆ วงๆ จึงได้ขยายการออกอากาศ ผ่านดาวเทียม ไทยคม 6 ระบบ C Band (ซีแบนด์) และออกอากาศในระบบ KU BAND (เคยูแบนด์) ออกอากาศในความถี่ 3600 H 26667 ของไทยคม 5 และไปเปลี่ยนเป็น 4120 H 30000 ของไทยคม 6
ปัจจุบันจ๊ะทิงจา ทีวีได้ยุติการแพร่ภาพออกอากากาศทุกช่องทาง นับตั้งแต่วันที่ 30 กันยายน 2564 เป็นต้นไป โดยเปลี่ยนมาแพร่ภาพสดทางออนไลน์ในยูทูปช่อง Samsearn Official แทน
รายการที่ผลิตขึ้น

จ๋า..จ๊ะ
หนุ่ม..วาไรตี้
ชมชิม
สดชื่น..รื่นรมย์
ตลาดมาหาชน
เพลงดี ละครดัง
ละคร > ละครที่ผลิตขึ้นเอง

ไฟแค้น
เปรตวัดสุทัศน์
กระสือจำศีล
ร่านดอกงิ้ว
แม่ผัวตัวร้าย สะใภ้ตัวแสบ
คุณหญิงบ่าวตั้ง
ที่นี่...อเวจีนิเวศน์
ลูกเขยซ่า พ่อตาแสบ
หมู่บ้านนี้ ผีดุ
ไอ้เปรี้ยวตลาดแตก
ขุนแผนแสนสะท้าน
ละคร > ละครจักรๆวงศ์ๆ

เจ้าหญิงแตงอ่อน
ตุ๊กตาทอง
ละคร > ละครซีรีส์

บ่วงชีวิต (มาจาก รายการ "ฟ้ามีตา")
ปากกาทอง
การ์ตูน

ครุฑน้อย
อุทัยเทวี
เอื้อยกับอ้าย
กัณหาชาลี
รายการสด

แจกแหลก
คู่คิดสะกิดดวง
ถ่ายทอดสดมวยไทย Pattaya Boxing world
| ด ค ก ช่องโทรทัศน์ผ่านระบบเคเบิล ระบบดาวเทียม และอินเทอร์เน็ตในประเทศไทย |
| --- | --- |
สารคดี:  ทรูเอ็กซ์พลอร์  สำรวจโลก 
กีฬา:  ทรูสปอร์ต 
ดนตรี:  ไทไชโย 
ละครชุด:  ทรูซีรีส์  ทรูเอเชียนซีรีส์ 
ภาพยนตร์:  ทรูมูฟวีฮิตส์  ทรูไทยฟิล์ม 
รายการสำหรับเด็ก:  บูมเมอแรง  ทรูสปาร์กเพลย์  การ์ตูนคลับแชนเนล  นิคคาโลเดียน  อนิพลัส  เน็กซ์ คิด 
บันเทิง:  ทรูเอ็กไซต์  ทรูเรียลิตี 
ปกิณกะ:  ไม่มีช่องออกอากาศ 
การศึกษา:  สถานีวิทยุโทรทัศน์เพื่อการศึกษา  สถานีวิทยุโทรทัศน์การศึกษาทางไกลผ่านดาวเทียม  อาร์ยูทีวี  เอสทีโอยูแชนเนล  อาร์เอสยูวิสดอมทีวี  บีทียูทีวี 
ศาสนา:  ธรรมะทีวี  ทีวีมุสลิม  ทีบีซี 
ภาษาต่างประเทศ:  เอ็นบีทีเวิลด์ 
การเมือง:  วอยซ์ทีวี  นิวส์วัน  สถานีสุวรรณภูมิ  เอ็มวีทีวีแชนแนล  พีซทีวี  ไทยไทแชนแนล  ท็อปนิวส์ 
ในอดีต:  เอเอฟ แชนแนล  มะจังทีวี  เอเอสทีวี  กรีนแชนแนล  แอ็กซ์ แชนแนล  จีเอ็มเอ็ม มิวสิค  อาร์เอสสปอร์ตลาลิกา/ซันแชนเนล  ช่อง 6  สาระแนแชนแนล  เจเอสแอลแชนแนล  บางกอกซิตีแชนแนล  ทีแชนแนล  มีเดียส์นิวส์ แชนแนล  ไทยอาเซียนนิวส์เน็ตเวิร์ค  อินแชนแนล  อาเซียนทีวี  พีทีวี  สถานีประชาธิปไตย/สถานีประชาชน  จีทีเอชออนแอร์  แบงแชนแนล  เอ็มคอตวัน  ดีเอ็มซี  ตูนแชนแนล  จีเอ็มเอ็มสปอร์ต  ซีทีเอช สเตเดียม  ซีทีเอช สปอร์ตส สปิริต  ทีนิวส์  สยามสปอร์ตแชนเนล  ทูนามิ  แอนิแมกซ์  ช็อคโกแลตทีวี  มันนีแชนแนล  แก๊งการ์ตูนแชนเนล  ทรูสปาร์กจัมพ์  ดีเอ็นซี  ทีวี 24  แฟนทีวี  ยูแชนแนล  สบายดีทีวี  เพลินทีวี  ช่อง 2  ทรูเฮฮา  ทรูมิวสิก  ไทยไทยแชนแนล  เวรีทีวี  แชนแนลวีไทยแลนด์  เอ็มคอตเวิลด์  ยูทูเพลย์ทีวี  ป๊อปทีวี  ทีสปอร์ตส  เอ็มแชนเนล  ตูนนี่  ตูนตูน  ทีวีจ๊ะทิงจา  เบบี้ทีวี  ไทยทีวีโกลบอลเน็ตเวิร์ก  มิราเคิล  เอ็มวีทีวีแฟมิลี  พีเอสไอ สาระดี  ทรูอินไซด์
ชาวซาโปเทก

กลุ่มชนซาโปเทคส์และมิกซ์เทคส์ของโออาฆากา ในสารบบของซาโปเทค มีเทพเจ้าหลายองค์มาก องค์ที่สำคัญได้แก่ ปิตาโอ โคโซบี (Pitao Cozobi) เทพเจ้าแห่งข้าวโพดและการเก็บเกี่ยว เทพเจ้าเสือ (The Jaguar God) ผู้พิทักษ์ถ้ำ ปิตาโอ ฮู (Pitao Xoo) เทพเจ้าแห่งแผ่นดินไหว เทพเจ้างูสามตัว (the Goddess of three Serpents) ผู้เกี่ยวข้องกับเรื่องอาหาร เทพเจ้าผู้อาวุโส (the Old God) เทพเจ้าค้างคาว (the Bat God) เทพเจ้าแห่งความมืดมัวและใต้บาดาล นอกจากนี้ยังมีเทพนกจะงอยปากกว้าง (the Board-Beaked Bird God) ซึ่งไม่ปรากฏชื่อที่ชัดเจน และยังมีสัตว์อื่น ๆ ที่นำมาเป็นรูปเคารพด้วย อาทิ กะรอกเม็กซิกันและนกนานาชนิด
วัฒนธรรมการแต่งกายของซาโปเทค > เครื่องแต่งกายสตรีซาโปเทคส์

ประติมากรรมวัฒนธรรมซาโปติกาแบบเรียบง่าย สวมใส่เสื้อที่ทำจากชิ้นผ้าฝ้ายสามเหลี่ยม เรียกว่า ฮุยพิล (huipil) และมีผ้าคลุมหลังเป็นแผ่นสามเหลี่ยมเช่นเดียวกัน เรียกว่า เควกซ์เควเม็ทล์ (quexquemetl) อย่างไรก็ดี ประติมากรรมอื่น ๆ แสดงให้เห็นความประณีตของเครื่องแต่งกาย อาทิ เครื่องประดับ เศียรที่มีการตบแต่งอย่างวิจิตร ทรงผมที่ถูกจัดอย่างประดิษประดอยเป็นทรงต่าง ๆ ทำให้คาดเดาได้ว่า ในสมัยเมโซอเมริกา (Mesoamerica) สตรีชาวโออาฆากันต้องแสดงภาพลักษณ์ที่สง่างาม แสดงถึงฐานะที่สำคัญในสังคมสมัยนั้น
วัฒนธรรมการแต่งกายของซาโปเทค > เครื่องแต่งกายบุรุษซาโปเทคส์

เครื่องแต่งการส่วนใหญ่จะแยกแยะเห็นด้วยรูปแบบของเสื้อผ้าที่เป็นของผู้ชาย เช่น ผ้านุ่งคล้ายผ้าเตี่ยว ที่เรียกกันว่า maxtlatl การสลักลวดลายไปบนปฏิมากรรมเหล่านี้ทำให้มองเห็นความละเอียดอ่อนของวัสดุที่นำมาใช้เป็นเสื้อผ้าเครื่องแต่งกาย บางครั้งมีเสื้อคลุมพิเศษปกคลุมร่างกายส่วนบน ซึ่งได้ถูกปั้นอย่างอะเอียดจนสามารถมองเห็นริ้วรอยของผ้าที่ตกลงมา และมีลวดลายให้เห็นเป็นผ้าปัก อันแสดงถึงฐานะของผู้สวมใส่ว่าเป็นชั้นหัวหน้า ประติมากรรมบางรูปเป็นรูปบุรุษสวมใส่กระโปรงสั้น หรือกระโปรงที่ร้อยเป็นลูกปัดทำด้วยเปลือกหอยหรือหอยทากตัวเล็ก ๆ ซึ่งทำให้เสื้อผ้าดูมีความเคลื่อนไหวราวกับเป็นคลื่นแห่งทะเล
เครื่องประดับของซาโปเทคส์

ในวัฒนธรรมเมโสอเมริกัน (Mesoamerican) เครื่องประดับทั้งหลายถือเป็นสัญลักษณ์อันศักดิ์สิทธิ์ทางศาสนา และเครื่องประดับแต่ละประเภทจะถูกนำมาใช้ด้วยวัตถุประสงค์ที่ชัดเจนเป็นเครื่องชี้บ่งถึงฐานะของคนในสังคมในวัฒนธรรมโบราณของโออาฆากา ช่างฝีมือในสมัยนั้นได้แสดงออกถึงความเป็นยอดในความสามารถผ่านงานปฏิมากรรมและเครื่องปั้นดินเผาที่มีคุณภาพ รูปปั้นขนาดเล็กส่วนใหญ่ ในยุคแห่งการตั้งถิ่นฐานรุ่นแรกจะปรากฏมีการใช้เครื่องประดับหลายรูปแบบ อาทิ ตุ้มหู เครื่องประดับจมูก แผ่นประดับปากและหน้าอก สร้อยคอ กำไล เข็มขัด และริ้วผ้า โดยส่วนใหญ่แล้วเครื่องประดับเหล่านี้จะทำขึ้นโดยวัสดุที่หาได้ในพื้นที่ เช่น ทอง หยก หินสีเขียว obidian, mica, เปลือกหอย ขนนกและวัสดุอื่น ๆ  บางกรณีอาจใช้วัสดุจากที่อื่น ๆ ที่ไกลออกไป อันเป็นผลมาจากการค้าขายกับกลุ่มวัฒนธรรมอื่น ๆ
เครื่องประดับของซาโปเทคส์ > เครื่องประดับศีรษะ

เครื่องประศีรษะที่เป็นส่วนสำคัญของเครื่องแต่งตัวของชาวโออาฆากัน ในสมัยก่อน ฮิสปานิคผู้สวมใส่เครื่องประดับศีรษะจะแสดงให้เห็นตำแหน่งของตนในสังคม เทพเจ้าที่ตนนับถือตลอดจนกลุ่มวัฒนธรรมที่ตนสังกัดอยู่ได้ ที่โดดเด่นที่สุดเห็นจะเป็นหมวกที่ทำด้วยหนังหรือหัวสัตว์ต่าง ๆ ประดับด้วยขนนก ซึ่งจำมีสีสันสดใสทั้งใบ เป็นไปได้ว่ารูปแบบและองค์ประกอบของเครื่องประดับศีรษะทั้งหมดจะแสดงถึงบทบาท ในสังคมที่แต่ละคนปฏิบัติอยู่ในสังคมในช่วงชีวิตของตน
เกา กุ้ยอิง

| สตรีชั้นเอก เกา กุ้ยอิง 高桂英 |
| --- | --- |
เสียชีวิต: ค.ศ. 1647
สัญชาติ: ราชวงศ์ชุน
อาชีพ: ผู้บัญชาการทหาร
เกา กุ้ยอิง (จีน: 高桂英) (เสียชีวิตในปี ค.ศ. 1647) เป็นผู้นำการก่อกบฏและผู้บัญชาการทหารหญิงชาวจีนในช่วงสมัยราชวงศ์ชุน ซึ่งเป็นราชวงศ์อายุสั้น
เธอเป็นจักรพรรดินีของหลี่ จื้อเฉิง จักรพรรดิผู้สถาปนาราชวงศ์ชุน
ชีวิต

ตั้งแต่ต้นศตวรรษที่ 17 ราชวงศ์หมิง ของจีนอยู่ในภาวะเสื่อมถอย ท่ามกลางการก่อกบฏหลายครั้ง โดยหนึ่งในการก่อกบฏที่ทรงอิทธิพลที่สุดคือการลุกฮือของหลี่ จื้อเฉิง ซึ่งสามารถรวบรวมกองทัพขนาดใหญ่และประสบความสำเร็จมากขึ้นทุกปี
ตามเรื่องเล่ากล่าวว่า หลี่ได้พบกับเกา ขณะซ่อนตัวอยู่ในบ้านของบิดาเธอ และเมื่อเขาเดินทางจากไป เธอได้ติดตามเขาและมีบทบาทสำคัญในการก่อกบฏ โดยร่วมเดินเคียงข้างเขาในแนวหน้าและมีส่วนร่วมในการบัญชาการกองทัพ ขณะที่หลี่เป็นผู้บัญชาการกองทัพชาย เกาเป็นผู้ฝึกฝนและนำทัพสตรีของกองทัพกบฏ
การกบฏของพวกเขาประสบความสำเร็จอย่างมากจนสามารถควบคุมพื้นที่ขนาดใหญ่ของจีน และปกครองพื้นที่เหล่านั้นอย่างอิสระ ส่งผลให้ราชวงศ์หมิงล่มสลาย ในขณะเดียวกัน จีนก็ตกอยู่ภายใต้การคุกคามของราชวงศ์ชิง
ในปี ค.ศ. 1644 หลี่ จื้อเฉิง สามารถยึดครองปักกิ่ง โค่นล้มราชวงศ์หมิง และประกาศตนเป็นจักรพรรดิแห่งราชวงศ์ชุน ส่งผลให้เกาได้รับตำแหน่งจักรพรรดินีและมีบทบาทสำคัญในการปกครอง อย่างไรก็ตาม ในเวลาไม่นาน ราชวงศ์ชิง ก็บุกยึดปักกิ่งและขยายอำนาจไปทั่วจีนแผ่นดินใหญ่ หลี่ จื้อเฉิง เสียชีวิตในปี ค.ศ. 1645
หลังจากนั้น เกา กุ้ยอิง มองว่าราชวงศ์ชิงเป็นศัตรูใหม่ของเธอ และเลือกหันไปสนับสนุนราชวงศ์หมิงเดิมที่ยังหลงเหลืออยู่ ซึ่งได้สถาปนารัฐบาลใหม่ทางตอนใต้ของจีน ภายใต้ชื่อราชวงศ์หมิงใต้ ด้วยความที่เธอถูกมองว่าเป็นศัตรูที่สำคัญที่สุดของราชวงศ์ชิง เธอจึงได้รับเชิญให้เข้าร่วมราชสำนักใหม่ เพื่อช่วยนำกองทัพต่อต้านผู้รุกรานจากต่างชาติ
เธอได้รับตำแหน่ง "สตรีชั้นเอก" ในฐานะบุคคลสำคัญของราชสำนัก พร้อมทั้งได้รับการแต่งตั้งเป็นผู้บัญชาการทหาร และได้รับเกียรติให้เป็นหนึ่งในผู้พิทักษ์แห่งราชวงศ์หมิงใต้ เกานำทัพต่อต้านราชวงศ์ชิงอย่างแข็งขันจนกระทั่งเสียชีวิตในปี ค.ศ. 1647
เกา กุ้ยอิง ถือเป็นหนึ่งในบุคคลที่โดดเด่นและทรงอิทธิพลที่สุดในประวัติศาสตร์จีน โดยเฉพาะอย่างยิ่งเมื่อพิจารณาถึงยุคสมัยที่เธอมีชีวิตอยู่ แม้ว่าจีนจะเคยมีสตรีที่ดำรงตำแหน่งสำคัญในอดีตเป็นจำนวนมาก แต่ตั้งแต่ศตวรรษที่ 12 เป็นต้นมา บทบาทของสตรีในสังคมจีนลดลงอย่างมาก ในช่วงเวลาเดียวกัน มีเพียงเชิน หยุนหยิง และ ฉิน เหลียงอวี้ เท่านั้นที่มีสถานะเทียบเคียงกับเธอ
แหล่งข้อมูลอื่น

ColorQ World: Gao Guiying - General of the Peasant Rebels
พันธุ์สวลี กิติยากร

| ท่านผู้หญิง พันธุ์สวลี กิติยากร ม> ป.ช. ม.ว.ม. ท.จ.ว. |
| --- | --- |

เกิด: หม่อมเจ้าพันธุ์สวลี ยุคล 24 กันยายน พ.ศ. 2476 (91 ปี) ประเทศสยาม
ตระกูล: ยุคล (โดยประสูติ) กิติยากร (โดยสมรส)
คู่สมรส: หม่อมราชวงศ์อดุลกิติ์ กิติยากร (สมรส 2499; เสียชีวิต 2547)
บุตร: พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ หม่อมหลวงสราลี กิติยากร
บิดา: พระเจ้าวรวงศ์เธอ พระองค์เจ้าภาณุพันธุ์ยุคล
มารดา: หม่อมหลวงสร้อยระย้า ยุคล
ท่านผู้หญิงพันธุ์สวลี กิติยากร (เดิม หม่อมเจ้าพันธุ์สวลี ยุคล; เกิด 24 กันยายน พ.ศ. 2476) เป็นพระธิดาในพระเจ้าวรวงศ์เธอ พระองค์เจ้าภาณุพันธุ์ยุคล กับหม่อมหลวงสร้อยระย้า ยุคล เป็นพระมารดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และยังเป็นพระมาตุลานีในพระบาทสมเด็จพระวชิรเกล้าเจ้าอยู่หัว รวมถึงยังเป็นพระอัยยิกาในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา นอกจากนี้ ยังทรงเป็นหม่อมเจ้าองค์ใหญ่ในราชสกุลยุคล
ประวัติ > ชีวิตตอนต้น

ท่านผู้หญิงพันธุ์สวลีมีฐานันดรศักดิ์เดิมคือ หม่อมเจ้าพันธุ์สวลี ยุคล พระนามลำลองว่า ท่านหญิงปิ๋ม เป็นพระธิดาองค์ใหญ่ในพระเจ้าวรวงศ์เธอ พระองค์เจ้าภาณุพันธุ์ยุคล กับหม่อมหลวงสร้อยระย้า ยุคล (ราชสกุลเดิม สนิทวงศ์) มีเจ้าน้องร่วมมารดาสององค์คือหม่อมเจ้าฐิติพันธุ์ ยุคล (ท่านชายกบ), รังษีนภดล ยุคล (ท่านหญิงอ๋อย) และมีเจ้าน้องต่างมารดาอีกสามองค์ หนึ่งในนั้นคือ หม่อมเจ้านวพรรษ์ ยุคล น้องชายแท้ต่างมารดาอีกด้วย สำเร็จการศึกษาระดับชั้นมัธยมศึกษาจากโรงเรียนราชินี เมื่อ พ.ศ. 2493 แล้วทรงศึกษาต่อที่ประเทศอังกฤษ
ประวัติ > สมรส

หม่อมเจ้าพันธุ์สวลีได้พบกับหม่อมราชวงศ์อดุลกิติ์ กิติยากรครั้งแรก ในงานเลี้ยงสังสรรค์ของหมู่นักเรียนไทยในอังกฤษ และเป็นจุดเริ่มต้นของความสัมพันธ์ ต่อมาหม่อมเจ้าพันธุ์สวลีได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์เมื่อวันที่ 10 เมษายน พ.ศ. 2499 เพื่อสมรสกับหม่อมราชวงศ์อดุลกิติ์ พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 4 เมษายน พ.ศ. 2499 มีธิดาหนึ่งพระองค์กับหนึ่งคน ได้แก่
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (เดิม หม่อมหลวงโสมสวลี กิติยากร; ประสูติ 13 กรกฎาคม พ.ศ. 2500) อภิเษกสมรสและหย่ากับพระบาทสมเด็จพระวชิรเกล้าเจ้าอยู่หัว มีพระราชธิดาหนึ่งพระองค์คือ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
หม่อมหลวงสราลี กิติยากร (เกิด 8 เมษายน พ.ศ. 2509) สมรสและหย่ากับธีรเดช จิราธิวัฒน์ มีบุตรชายสองคนคือ สุทธกิตติ์และสิทธิกิตติ์ จิราธิวัฒน์
เกียรติยศ

| ธรรมเนียมพระยศของ หม่อมเจ้าพันธุ์สวลี ยุคล (พ> ศ. 2476–2499) |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
เกียรติยศ > ฐานันดรศักดิ์และคำนำหน้านาม

24 กันยายน พ.ศ. 2476 – 10 เมษายน พ.ศ. 2499 : หม่อมเจ้าพันธุ์สวลี ยุคล
10 เมษายน พ.ศ. 2499 – 5 พฤษภาคม พ.ศ. 2511 : นางพันธุ์สวลี กิติยากร
5 พฤษภาคม พ.ศ. 2511 – 5 พฤษภาคม พ.ศ. 2532 : คุณหญิงพันธุ์สวลี กิติยากร
5 พฤษภาคม พ.ศ. 2532 – ปัจจุบัน : ท่านผู้หญิงพันธุ์สวลี กิติยากร
เกียรติยศ > เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
เกียรติยศ > ตั้งตามนาม

พระพุทธสุวรรณพันธุ์สวลีมงคลประดิษฐ์ วัดทองทั่ว จังหวัดจันทบุรี
แหล่งข้อมูลอื่น

HSH Princess Bandhu Savali Yugala เก็บถาวร 2006-07-17 ที่ เวย์แบ็กแมชชีน
อันดับการแข่งขันสโมสรเอเอฟซี

อันดับการแข่งขันสโมสรเอเอฟซี เป็นระบบการจัดอันดับที่นำมาใช้โดย สมาพันธ์ฟุตบอลเอเชีย (เอเอฟซี) เมื่อ ค.ศ. 2014
หลักการคำนวณ

การจัดอันดับการแข่งขันของสโมสร (ในอดีตเรียกว่า อันดับสมาคมสมาชิก) ใช้ในการจัดอันดับสมาคมและทีมวางในการแข่งขัน จัดสรรจำนวนสโมสรที่เข้าแข่งขันและผ่านเข้ารอบต่าง ๆ ในการแข่งขัน อย่างไรก็ตาม มีการเปลี่ยนแปลงหลายครั้งในแต่ละปี เมื่อสมาคมไม่ปฏิบัติตามข้อกำหนดนอกสนาม
การจัดอันดับก่อน ค.ศ. 2021 ประกอบด้วยคะแนนรวมของสโมสรของสมาคมสมาชิกในช่วงสี่ปีที่ผ่านมา นับตั้งแต่ ค.ศ. 2022 การจัดอันดับได้ใช้คะแนนในช่วงแปดปีที่ผ่านมา โดยคะแนนในฤดูกาลก่อนจะมีส่วนสนับสนุนที่น้อยลงเรื่อย ๆ เมื่อใช้ตัวคูณ
โครงสร้างการจัดอันดับ

การจัดอันดับสโมสรได้รับการนำมาใช้ใน ค.ศ. 2014 โดยเอเอฟซี โดยเป็นการจัดอันดับที่มีข้อมูลและไม่ได้ใช้เพื่อจัดอันดับสโมสรในการแข่งขันของสโมสร
เอเอฟซีประกาศเมื่อ ค.ศ. 2024 ว่าได้เปลี่ยนแปลงรูปแบบการจัดอันดับการแข่งขันสโมสรของการแข่งขันสามรายการที่ได้รับการปรับปรุงใหม่ ได้แก่ เอเอฟซีแชมเปียนส์ลีกอีลิท, เอเอฟซีแชมเปียนส์ลีกทู และเอเอฟซีแชลเลนจ์ลีก มีผลตั้งแต่ฤดูกาล 2024–25 โครงสร้างได้นำผลการแข่งขันจากแปดปีที่ผ่านมามาพิจารณา และใช้สูตรถ่วงน้ำหนัก
การให้คะแนนตั้งแต่ฤดูกาล 2024–25 เป็นต้นไป

| รอบ | คะแนน> ACLE | คะแนน> ACL2 | คะแนน> ACGL |
| --- | --- | --- | --- |
| คะแนนการเข้าร่วม | 3 | 2 | 1.5 |
| เข้าร่วมในรอบคัดเลือก | – | – | 0.5 |
| ชนะในรอบคัดเลือก | 0.3 | 0.2 | 0.15 |
| เสมอในรอบคัดเลือก | 0.15 | 0.1 | 0.075 |
| ชนะในรอบแบ่งกลุ่ม / รอบแพ้คัดออก | 3 | 2 | 1.5 |
| เสมอในรอบแบ่งกลุ่ม / รอบแพ้คัดออก | 1 | 0.666 | 0.5 |
| ผ่านเข้าสู่รอบแพ้คัดออก | 3 | 2 | 1.5 |
| ผ่านเข้าสู่รอบก่อนรองชนะเลิศ | 1.5 | 1 | – |
| ผ่านเข้าสู่รอบรองชนะเลิศและนัดชิงชนะเลิศ | 1.5 | 1 | 0.75 |
แหล่งข้อมูลอื่น

Ranking ที่ดิ-เอเอฟซี.คอม
Rankings ที่ฟุตตีแรงกิงส์
สถานีสยาม

สถานีสยาม (อังกฤษ: Siam station; รหัส: CEN) เป็นสถานีรถไฟฟ้าบีทีเอสแบบยกระดับซึ่งเป็นจุดเปลี่ยนเส้นทางระหว่างสายสุขุมวิทกับสายสีลม ยกระดับเหนือถนนพระรามที่ 1 ในพื้นที่เขตปทุมวัน กรุงเทพมหานคร
ที่ตั้ง

สถานีตั้งอยู่บนถนนพระรามที่ 1 ใจกลางย่านสยาม ระหว่างทางแยกปทุมวัน (จุดตัดระหว่างถนนพระรามที่ 1 กับถนนพญาไท) กับทางแยกเฉลิมเผ่า (จุดตัดระหว่างถนนพระรามที่ 1 กับถนนอังรีดูนังต์) หน้าศูนย์การค้าสยามสแควร์วัน สยามพารากอน และสยามเซ็นเตอร์ ในพื้นที่แขวงปทุมวัน เขตปทุมวัน กรุงเทพมหานคร
แผนผังสถานี

| 0 | 1 | 2 |
| --- | --- | --- |
| U4 ชานชาลา | ชานชาลา 2 | สายสุขุมวิท มุ่งหน้า คูคต (ราชเทวี) |
U4 ชานชาลา: ชานชาลาเกาะกลาง, สายสุขุมวิท ประตูรถจะเปิดทางด้านซ้าย สายสีลม ประตูรถจะเปิดทางด้านขวา
| U4 ชานชาลา | ชานชาลา 4 | สายสีลม มุ่งหน้า สนามกีฬาแห่งชาติ (สถานีปลายทาง) |
| U3 ชานชาลา | ชานชาลา 1 | สายสุขุมวิท มุ่งหน้า เคหะฯ (ชิดลม) |
U3 ชานชาลา: ชานชาลาเกาะกลาง, สายสุขุมวิท ประตูรถจะเปิดทางด้านขวา สายสีลม ประตูรถจะเปิดทางด้านซ้าย
| U3 ชานชาลา | ชานชาลา 3 | สายสีลม มุ่งหน้า บางหว้า (ราชดำริ) |
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-6, ศูนย์บริการผู้โดยสารและนักท่องเที่ยวบีทีเอส ห้องขายบัตรโดยสาร, เครื่องขายบัตรโดยสาร, ร้านค้า สยามพารากอน, สยามเซ็นเตอร์, สยามสแควร์วัน, เซ็นทรัลเวิลด์ - ราชประสงค์ สกายวอล์ก |
| G ระดับถนน  | - | ป้ายรถประจำทาง, สยามสแควร์ ศูนย์การค้าเซ็นทรัล สยามสแควร์, โรงแรมโนโวเทล, วัดปทุมวนาราม, สำนักงานตำรวจแห่งชาติ โรงพยาบาลตำรวจ, คณะเภสัชศาสตร์ ทันตแพทยศาสตร์ และ สัตวแพทยศาสตร์ จุฬาลงกรณ์มหาวิทยาลัย |
รูปแบบของสถานี

เป็นสถานีแห่งแรกในระบบรถไฟฟ้าบีทีเอสที่เป็นแบบชานชาลาเกาะกลางและมีรถไฟฟ้าวิ่งอยู่ 2 ข้าง (ปัจจุบันในเส้นทางนี้มีอีกสามแห่งคือ สถานีสำโรง สถานีห้าแยกลาดพร้าว และสถานีวัดพระศรีมหาธาตุของสายสุขุมวิท) การก่อสร้างสถานีเช่นนี้มีความยุ่งยากแต่มีประสิทธิภาพสูง เหมาะสำหรับการเปลี่ยนขบวนรถระหว่างสายสุขุมวิทกับสายสีลม และเนื่องจากต้องรองรับผู้โดยสารมากเป็นพิเศษ จึงมีขนาดใหญ่กว่าขนาดสถานีมาตรฐาน กว้าง 21 เมตร ยาว 192 เมตร
ตัวสถานีมี 3 ชั้น ประกอบด้วยชั้นจำหน่ายตั๋ว, ชานชาลาชั้นล่างสำหรับขบวนรถมุ่งหน้าไปทางสถานีชิดลมและสถานีราชดำริ และชานชาลาชั้นบนสำหรับขบวนรถมุ่งหน้าไปทางสถานีราชเทวีและสถานีสนามกีฬาแห่งชาติ ซึ่งในปัจจุบันชั้นจำหน่ายตั๋วถูกแบ่งออกเป็น 2 ส่วน เพื่อให้ทางออกที่ 3 ไปยังห้างสยามพารากอน และทางออกที่ 4 ไปยังป้ายรถประจำทางหน้าศูนย์การค้าสยามสแควร์วัน สามารถเดินข้ามถนนถึงกันได้
สถานีสยามเป็นสถานีนำร่องในการติดตั้งประตูกั้นชานชาลาแบบครึ่งความสูง ซึ่งปัจจุบันได้ติดตั้งและเปิดใช้งานแล้วทุกชานชาลา
โดยชั้นชานชาลาทั้งชั้นล่างและชั้นบน มีการติดตั้งพัดลมเพดานขนาดใหญ่เพื่อเพิ่มการหมุนเวียนอากาศภายในสถานี
ทางเข้า-ออก

ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่
1 ป้ายรถประจำทางไปแยกราชประสงค์ (บันไดเลื่อน), สยามเซ็นเตอร์ ชั้น M และชั้น 1 (สะพานเชื่อม)
2 ป้ายรถประจำทางไปแยกปทุมวัน, สยามสแควร์ ซอย 3 และซอย 4 (บันไดเลื่อน), เซ็นเตอร์พอยท์ ออฟ สยามสแควร์ (สะพานเชื่อม)
3 พาร์ค พารากอน (Parc Paragon), สยามพารากอน ชั้น M และ ชั้น G (สะพานเชื่อม-ฝั่ง The Jewel)
4 สยามสแควร์วัน  (สะพานเชื่อม), สยามสแควร์ซอย 5 และซอย 6, ธนาคารกรุงเทพ สาขาสยามสแควร์
5 สยามพารากอน ชั้น M (สะพานเชื่อม-ฝั่ง Star Dome), บางกอก ซี ไลฟ์ โอเชียนเวิลด์, วัดปทุมวนารามราชวรวิหาร, ป้ายรถประจำทางไปราชประสงค์ (ลิฟต์)
6 สยามสแควร์ซอย 6 (ลิฟต์)
ทางเดินเชื่อม ถนนอังรีดูนังต์, สำนักงานตำรวจแห่งชาติ, เซ็นทรัลเวิลด์, แยกราชประสงค์
จุดรวมพลอยู่ที่ทางออก 5 หน้าทางเข้าบางกอก ซี ไลฟ์ โอเชียนเวิลด์ และทางออก 3 บริเวณลานพาร์ค พารากอน
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.29 | 00.02 |

| E15 | สำโรง | – | 00.15 |
ชานชาลาที่ 2
| N24 | คูคต | 05.43 | 00.02 |

| N9 | ห้าแยกลาดพร้าว | – | 00.15 |
สายสีลม
ชานชาลาที่ 3
| S12 | บางหว้า | 05.31 | 00.15 |
ชานชาลาที่ 4
| W1 | สนามกีฬาแห่งชาติ | 05.54 | 00.15 |
ทางเดินลอยฟ้า

สถานีสยามมีทางเดินเชื่อมใต้รางรถไฟฟ้าหรือทางเดินลอยฟ้า (skywalk) ขนาดกว้าง 7.5 เมตร ยาว 513 เมตร เชื่อมต่อกับศูนย์การค้าเซ็นทรัลเวิลด์, แยกราชประสงค์ และสถานีชิดลม โดยบริษัท เซ็นทรัลพัฒนา จำกัด (มหาชน) ได้ลงทุนประมาณ 260 ล้านบาท เพื่อสร้างทางเชื่อมต่อโครงการเซ็นทรัลเวิลด์กับรถไฟฟ้าทั้ง 2 สถานี มีจุดเริ่มต้นจากสะพานลอยสามแยกเฉลิมเผ่า (ทางออกที่ 6 ของสถานีสยาม) เชื่อมต่อกับสยามพารากอน, เซ็นทรัลเวิลด์, เกษรพลาซ่า, โรงแรมแกรนด์ ไฮแอท เอราวัณ, เอราวัณ บางกอก, อาคารอัมรินทร์ พลาซ่า, อาคารมณียา เซ็นเตอร์ รวมถึง บิ๊กซี สาขาราชดำริ, เดอะ มาร์เก็ต แบงค็อก และเดอะ แพลตินั่ม แฟชั่นมอลล์ ทำให้ย่านสยามเป็นพื้นที่ต่อเนื่องกับแยกราชประสงค์ตลอดจนถึงแยกประตูน้ำ ซึ่งเป็นย่านการค้าที่สำคัญของกรุงเทพมหานครเช่นเดียวกันมากขึ้น
ในอนาคตทางเดินลอยฟ้าแห่งนี้ จะเชื่อมต่อเข้ากับสถานีประตูน้ำ ของรถไฟฟ้ามหานคร สายสีส้ม ที่ตั้งอยู่บนถนนเพชรบุรี บริเวณหน้าศูนย์การค้าเดอะ แพลตินั่ม แฟชั่นมอลล์ ทำให้สามารถเปลี่ยนเส้นทางไปสายสีส้มได้จากสถานีสยาม และสถานีชิดลม โดยไม่ต้องเปลี่ยนเส้นทางที่สถานีราชเทวี
รถโดยสารประจำทาง

ถนนพระรามที่ 1 มุ่งหน้าทางแยกราชประสงค์ รถ ขสมก. สาย 15 16 25 54 73 79 204 501 508 รถเอกชน สาย 40 48
ถนนพระรามที่ 1 มุ่งหน้าทางแยกปทุมวัน รถ ขสมก. สาย 15 16 21 21E(4-7E) 25 54 73 141 204 501 508 รถเอกชน สาย 40 48
รถโดยสารประจำทาง > ถนนพระรามที่ 1 > องค์การขนส่งมวลชนกรุงเทพ

เส้นทางที่มีรถรองรับวีลแชร์
รถโดยสารประจำทาง > ถนนพระรามที่ 1 > รถเอกชน

CU POP BUS สาย 1 (ศาลาพระเกี้ยว - BTS สยาม) (เดินรถเฉพาะวนซ้าย) / สาย 4 (ศาลาพระเกี้ยว - BTS สยาม - คณะครุศาสตร์)
สถานที่สำคัญใกล้เคียง

สยามสแควร์
สยามสแควร์วัน
อาคารสยามกิตติ์
โรงแรมโนโวเทล แบงค็อก ออน สยามสแควร์
ลิโด้ คอนเน็กต์
เซ็นเตอร์พอยท์ ออฟ สยามสแควร์
สยามสเคป
โครงการพัฒนาพื้นที่บล็อกเอ เซ็นทรัล สาขาสยามสแควร์ (พื้นที่โรงภาพยนตร์สกาลาเดิม) (กำลังก่อสร้าง)
คณะเภสัชศาสตร์ ทันตแพทยศาสตร์ และสัตวแพทยศาสตร์ จุฬาลงกรณ์มหาวิทยาลัย
วัดปทุมวนาราม
พื้นที่สำนักงานตำรวจแห่งชาติ
ศูนย์ฝึกอบรมพัฒนาบุคลากร และสวัสดิการ สำนักงานตรวจคนเข้าเมือง
โรงพยาบาลตำรวจ
กลุ่มศูนย์การค้าวันสยาม
สยามเซ็นเตอร์
สยามดิสคัฟเวอรี
อาคารสำนักงานสยามพิวรรธน์ทาวเวอร์
สยามพารากอน
โรงแรมสยาม เคมพินสกี กรุงเทพ
เซ็นทรัลเวิลด์
เซ็นทรัลเวิลด์ ออฟฟิสเศส
โรงแรมเซ็นทารา แกรนด์ แอท เซ็นทรัลเวิลด์
โรงแรมชาเทรียม แกรนด์ กรุงเทพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีสยาม
ด้านข้างของสถานีสยาม
ทางเข้าสถานีสยาม จากลานพาร์ค พารากอน
ชานชาลาชั้นล่าง สำหรับผู้โดยสารที่ต้องการเดินทางไปยังสถานีเคหะฯ และสถานีบางหว้า (มุ่งหน้าไปยังทิศใต้และตะวันออก)
ชานชาลาชั้นบน สำหรับผู้โดยสารที่ต้องการเดินทางไปยังสถานีคูคตและสถานีสนามกีฬาแห่งชาติ (มุ่งหน้าไปยังทิศเหนือและตะวันตก)
อำเภอป่าติ้ว

| อำเภอป่าติ้ว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pa Tio
คำขวัญ: แตงไทยโต   แตงโมหวาน   หมอนขวานผ้าขิด   แหล่งผลิตสินค้าพื้นเมือง   ลือเลื่องพระอาฮาม
แผนที่จังหวัดยโสธร เน้นอำเภอป่าติ้ว
พิกัด: 15°49′53″N 104°23′8″E﻿ / ﻿15.83139°N 104.38556°E﻿ / 15.83139; 104.38556
ประเทศ:  ไทย
จังหวัด: ยโสธร
พื้นที่
 • ทั้งหมด: 308 ตร.กม. (119 ตร.ไมล์)
ประชากร (2564)
 • ทั้งหมด: 35,043 คน
 • ความหนาแน่น: 113.78 คน/ตร.กม. (294.7 คน/ตร.ไมล์)
รหัสไปรษณีย์ : 35150
รหัสภูมิศาสตร์: 3505
ที่ตั้งที่ว่าการ: ที่ว่าการอำเภอป่าติ้ว หมู่ที่ 4 ถนนอรุณประเสริฐ ตำบลโพธิ์ไทร อำเภอป่าติ้ว จังหวัดยโสธร 35150
 ส่วนหนึ่งของสารานุกรมประเทศไทย
ป่าติ้ว เป็นอำเภอที่ตั้งอยู่ทางทิศตะวันออกของจังหวัดยโสธร มีชื่อเสียงในการผลิตภัณฑ์หมอนขวานผ้าขิดที่สวยงามประณีต และส่งออกไปทั่วโลก จนเป็นส่วนหนึ่งของคำขวัญจังหวัดยโสธร